งานเข้า! ดาราญี่ปุ่นใส่เสื้อผิดกาลเทศะไปรายการวาไรตี้ | Marketing Oops!
Ξ Leave a comment	งานเข้า! ดาราญี่ปุ่นใส่เสื้อผิดกาลเทศะไปรายการวาไรตี้
ใครเป็นแฟนซีรี่ย์ญี่ปุ่นก็คงรู้จักชื่อและคุ้นหน้าคุ้นตาพี่ Osamu Mukai นักแสดงบุคลิกอบอุ่น เจ้าของผลงานละครช่วงไฟร์มไทม์หลายเรื่องและโฆษณาอีกเป็นกุรุ อย่างไรก็ตาม พี่โอซามุมักจะถูกเม้าส์เรื่องรสนิยมการแต่งตัวและความสามารถภาษาอังกฤษที่แย่เข้าขั้นตกต่ำ
ล่าสุด งานเข้าพี่โอซามุเต็มๆ เมื่อพี่ท่านไปออกรายการทำอาหารรับอรุณธรรมดาๆ แต่กลับใส่เสื้อที่เขียนภาษาอังกฤษว่า “PLEASE TRUST ME, I AM ASSHOLE”ซึ่งเคราะห์หามซ้ำเมื่อภาพที่ผู้ชมรายหนึ่งแคปชั่นไปเป็นอิริยาบถที่โอซามุกำลังมองบางอย่างและทำท่าหัวเราะคิกคัก เลยดูเหมือนว่าเขากำลังหลอกนักแสดงหญิงที่ร่วมทำอาหารกับเขาอยู่
อย่างไรก็ตาม ชาวเน็ตหลายคนเข้ามาแสดงความเห็นว่ามันก็เป็นอารมณ์เดียวกันกับเหล่าฝรั่งที่ชอบเขียนตัวคันจิหรือตัวอักษรจีนไว้เท่ๆ ในร้านค้า เสื้อผ้าหรือในภาพยนตร์ (อย่างในหนัง Hollywood เรื่องหนึ่ง ภาษาญี่ปุ่นที่เขียนอยู่บนกำแพงที่นางเอกภูมิใจมากคือ “เจ้าบ้า”)
แต่ยังไงซะ เป็นดาราก็ต้องเนี้ยบกันสักนิดนะครับ
Source: http://en.rocketnews24.com/2014/09/03/japanese-actors-unfortunate-choice-of-t-shirt-leaves-nation-amused-doubting-his-english-ability/
Marketing Oops! มี LINE แล้วนะ ติดตามเรื่องราวดิจิทัลแบบอินเทรนด์ ได้ทุกวันผ่าน LINE ID @marketingoops Actor Japanese Osamu Mukai Social media Viral Contributor	User Name: Marketing Oops! Admin